גרשון מנדל גרליק

הרב גרשון מנדל גרליק (ח' באייר תרצ"ב, 14 במאי 1932 – א' באדר תשפ"א, 13 בפברואר 2021) היה אב"ד קהילת 'אוהל יעקב' ומרבני מילאנו, ייסד את ועד כשרות רבנות מילאנו EK ועמד בראשו, שליח חב"ד הראשי לאיטליה ומייסד של מרכז רבני אירופה, חבר נשיאות ויו"ר ועד הפועל של המרכז.

==תולדות חייו==
הרב גרליק מעניק חנוכיה ל[[ראש ממשלת אלבניה ד"ר סאלי ברישה 2009]]

נולד בח' באייר ה'תרצ"ב בעיר יאלטה שברוסיה, לרבקה לאה ולרב חיים מאיר גרליק ששימש הרב והשוחט של קרים מטעם הממשל הסובייטי.

למד בישיבות המחתרתיות בקרים ובאלמה-אטה, בשנת תש"ז יצאו בני משפחתו מרוסיה, בתחילה שהו בגרמניה, ובהמשך עלו לישראל. בשנת ה'תש"ט עם הקמת היישוב כפר חב"ד עברו לגור במקום, למד בישיבת אחי תמימים בתל אביב ובישיבת תומכי תמימים בלוד, אצל המשפיע הרב שלמה חיים קסלמן, באותו תקופה פעל אצל עולי תימן להפנות אותם למוסדות תורה ולהציל אותם מהמסיון.

בסוף סיון תשט"ו התחיל ללמוד בישיבת תומכי תמימים ליובאוויטש המרכזית – 770, שם הוסמך על ידי הרב ישראל יצחק פיקרסקי והרב מרדכי מנטליק.

בד' בתמוז ה'תשי"ח התחתן עם בתיה בת הרב שלום פויזנר בחצר בניין 770 כשמסדר הקידושין היה הרבי מלובביץ'.

בחודש כסלו תשי"ט יצא לשליחות לעיר מילאנו שבאיטליה, והרבי מלובביץ' יצא בעצמו ללוותו.
כאשר הגיע למילאנו התחיל לכהן כרבה של הקהילה האשכנזית.

במשך השנים היה אחראי הרב גרליק על הוצאת לאור ותרגום של הירחון שיחות לנוער באיטלקית.

הרב גרליק הקים במשך השנים קהילת חב"ד המורכבת ממשפחות שהתקרבו על ידו ליהדות וחסידי חב"ד. בשנת תשנ"ד הוא חנך במילאנו את בניין "בית מנחם" בצורת מרכז חב"ד העולמי - 770, המשמש גם כמרכז הפעילות של בית חב"ד המרכזי בעיר.

במהלך שנות השבעים יצאו יהודים רבים מברית המועצות ועברו דרך העיר נאפולי, איטליה, והרב גרליק, יחד עם עוד כמה חסידי חב"ד, התמסר להפצת יהדות בקרב העולים, בבניית בית כנסת, מקווה, מסעדה כשרה ועוד, פעילות שזכתה ליחס פומבי מהרבי.

בשנת תש"ס (2000) יסד יחד עם רבנים נוספים את מרכז רבני אירופה ושימש כחבר ועד הנשיאות ויו"ר ועד הפועל של המרכז.

הרב גרליק נפטר בא' באדר תשפ"א, 13 בפברואר 2021, הלווייתו עברה מול מרכז חב"ד העולמי – 770 והמשיכה לירושלים, ונקבר בחלקת חב"ד בהר הזיתים.

== משפחתו==
אחיו;
*מרת יוכבד זלמנוב
*מר בן ציון גורליק
*מרת הדסה פרמן

לרב גרליק 3 בנים ו-4 בנות.
*בנו הרב לוי יצחק, רב המרכז הארופאי בבריסל ומרצה ידוע.
* בנו, הרב יוסף יצחק - קראון הייטס.
* בנו ר' משה.
*חתנו, הרב אברהם חזן, חבר הרבנות במילאנו.
*חתנו, הרב משה שייקביץ (נפטר בחשוון תשפ"א) היה שליח חב"ד, מנהל בית חב"ד וסמינר 'חיה מושקא' במילאנו איטליה.
*חתנו, הלל דוד קרינסקי, (בנו של הרב יהודה קרינסקי) מייסד ארגון JEM - ארכיון המידע אודות הרבי מחב"ד.
*חתנו, הרב ישראל גרינברג שליח הרבי בעיר על פסא טקסס.

==קישורים חיצוניים==
* ציפי קולטניוק, [https://he.chabad.org/library/article_cdo/aid/2627428 נער רוסי ונערה אמריקנית יוצאים לשליחות] באתר בית חב"ד
* [http://www.shturem.net/index.php?section=news&id=21484 הרב גרליק מעניק חנוכייה לנשיא הפרלמנט האיחוד האירופאי מר הנס גרט פוטרינג] אתר שטורעם, טבת תשס"ח
* [http://www.shturem.net/index.php?section=news&id=44130 הרב גרליק הפתיע את מקורבי בית-חב"ד באר יעקב] אתר שטורעם, אב תש"ע
* [https://he.chabad.org/multimedia/media_cdo/aid/1264784 סמיכה לרבנות] הרב גרליק בתוכנית 'המפגש שלי' של jem, באתר בית חב"ד
* חנוך ברסלר, [https://col.org.il/news/103693 המסע ב"קרים" ונס ההצלחה של הרב גרשון מענדל גרליק] באתר col
* מאיר קאהן, [https://col.org.il/news/122667 לא דומה לאף אחד אחר: דמותו של הרב גרשון מענדל גרליק] אתר col טבת תש"פ
* מאיר קאהן, [https://col.org.il/news/122669 ראיון נדיר במיוחד עם השליח הרב גרשון מענדל גרליק] אתר col טבת תש"פ
*[https://col.org.il/news/129311 בהפקת jem: סיפור השליחות של הרב גרשון מענדל גרליק ורעייתו] אתר col
*צבי סופר, [https://col.org.il/news/129351 ב'זום': עשרות שלוחים התוועדו לזכרו של הרב גרליק ע"ה] אתר col ג' באדר תשפ"א
*שלמה מן, [https://col.org.il/news/129425 תנחומי ראש הממשלה, הנשיא ויו"ר הכנסת לבני משפחת גרליק], אתר col ו' באדר תשפ"א
*[https://rce.eu.com/wp-content/uploads/2021/09/הרבנים25-0.pdf 61 שנות שליחות] הרבנים במרכז מגזין מרכז רבני אירופה, תשרי תשפ"ב
*הרב לוי גרליק, [http://www.teshura.com/teshurapdf/levi%20Garelik.pdf תשורה (מרזוב)], כ"ב באדר ה'תשפ"ג, עמ' 9–33 (תדפיס)

==הערות שוליים==

קטגוריה:רבנים אורתודוקסים
קטגוריה:רבני חב"ד
קטגוריה:יהודים רוסים
קטגוריה:פעילות יהודית בברית המועצות
קטגוריה:רבנים איטלקים
קטגוריה:נאפולי: רבנים
קטגוריה:רבנים חרדים
קטגוריה:שלוחי חב"ד
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת חב"ד
קטגוריה:רוסים שנולדו ב-1932
קטגוריה:רוסים שנפטרו ב-2021
קטגוריה:עולים לאחר קום המדינה: 1948–1950